Document ID: 31997R1065

KOMISSION ASETUS (EY) N:o 1065/97,
annettu 12 päivänä kesäkuuta 1997,
neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä annetun asetuksen (EY) N:o 1107/96 liitteen täydentämisestä (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1), sellaisena kuin se on muutettuna asetuksella (EY) N:o 535/97 (2), ja erityisesti sen 17 artiklan 2 kohdan,
sekä katsoo, että
tiettyjen jäsenvaltioiden asetuksen (ETY) N:o 2081/92 17 artiklan mukaisesti ilmoittamiin nimityksiin on pyydetty lisätietoja sen varmistamiseksi, että nämä nimitykset ovat kyseisen asetuksen 2 ja 4 artiklan mukaiset; näiden lisätietojen tarkastelu osoittaa, että nämä nimitykset ovat kyseisten artiklojen mukaiset; tämän vuoksi ne on tarpeen rekisteröidä ja lisätä komission asetuksen (EY) N:o 1107/96 (3), sellaisena kuin se on viimeksi muutettuna asetuksella (EY) N:o 123/97 (4), liitteeseen,
kolmen uuden jäsenvaltion liittymisen seurauksena asetuksen (ETY) N:o 2081/92 17 artiklassa säädetty kuuden kuukauden määräaika alkaa niiden liittymispäivästä; tietyt näiden jäsenvaltioiden ilmoittamat nimitykset ovat kyseisen asetuksen 2 ja 4 artiklan mukaiset ja ne on rekisteröitävä,
nimitys "Speck dell'Alto Adige" koskee raja-aluetta, joka on lisäksi kaksikielinen; näissä olosuhteissa sovelletaan 5 artiklan 5 kohtaa, jolloin kyseiset jäsenvaltiot ovat neuvotelleet keskenään ja päässeet yksimielisyyteen; tämän vuoksi tämä jo italian kielellä rekisteröity nimitys on rekisteröitävä myös saksan kielellä, ja
tässä asetuksessa säädetyt toimenpiteet ovat maantieteellisten nimien ja alkuperänimitysten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 1107/96 liite tämän asetuksen liitteessä olevilla nimityksillä.
2 artikla
Rekisteröidään nimitys "Speck dell'Alto Adige" saksan kielellä: "Südtiroler Markenspeck" tai "Südtiroler Speck".
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä kesäkuuta 1997.

Labels: 0
3
17
6